নিজস্ব প্রতিবেদন:  প্রোমোটিংয়ের বরাত সাপ্লাই ঘিরে বিবাদ। মুখোমুখি সিন্ডিকেটের দুই গোষ্ঠী। থানায় ঢুকে মারধর। প্রতিবাদে পথ অবরোধ। কাঁকুড়গাছিতে উত্তেজনা। যত গণ্ডগোল একটি নির্মীয়মান বাড়ি ঘিরে। কাঁকুড়গাছির এই বহুতলে কাঁচামাল সরবরাহ করবে কে? তা নিয়েই বিবাদ সেন্টু ও গুবলে গোষ্ঠীর মধ্যে। সেন্টুর অনুগামীরা বরাত পাওয়া বেজায় চটেছে গুবলে ওরফে সুদীপ সাহার অনুগামীরা। দুপক্ষের মধ্যে গতকয়েকদিন ধরেই এনিয়ে গোলমাল চলছে। চরম আকার নেয় মঙ্গলবার। অভিযোগ রাতে সেন্টুর লোকজনের ওপর চড়াও হয় গুবলের অনুগামীরা। পরিস্থিতি নিয়ন্ত্রণে আনতে কাঁকুড়গাছি মোড়ে পৌঁছয় বিশাল পুলিস। দুপক্ষের মারামারিতে এলাকায় উত্তেজনা ছড়ায়। ফুলবাগান থানায় অভিযোগ দায়ের হয়েছে। এলাকা থমথমে। মোতায়েন পুলিস।